87 



Barang geus kitoe, ratoe noe ti heula toeloej sidakep sinoekoe toenggal, nga- 

 watek adjianana bade ngeresakeun leungit tina pangtjalikanana; wantoening bisa, 

 \es leungit tanpa lebih, ilang tanpa karana. Ari angkatna ka Qoenoeng Padang, 

 djadi pandita Adjar Soeka resa. 



Oerang toenda tjarios anoe keur tapa di Goenoeng Padang. Oerang njari- 

 oskeun ratoe anjar, nja eta Sang Mantri anom. Barang ningali jen praboe ratoe 

 geus ngaleungit, geuat bae ngedjat kana korsi gading, linggih bari sasaoeran, 

 pedah geus didjadikeun radja, njaoer ka Batara Lengser: „ai, batjot maneh, Lengser, 

 sor ka dieu, masing deukeut, dioek sapangloenggoehan djeung aing. Ajeuna mah 

 aing geus tjoendoek ka boekoening taoen, datang ka mangsaning boelan, nepi 

 ka djangdji pasini, ka pasang soebaja, aing aja milik djadi radja, tatapi euweuh 

 noe njaho kadjaba ti awak maneh, soemawon parabopati, sanadjan pawarang doea 

 noe dititipkeun ka aing, eta henteu njahoëun. Ari ajeuna eta pawarang raoeh 

 maneh aing noe boga; ajeuna geura takol bende lampoeng kaboejoetan, ajana di 

 aloen-aloen, aing geura sembarakeun. Tapi poma, Lengser, oelah dibedjakeun 

 ganti ratoe, bedjakeun ratoe teh anom deui bae kitoe ka patih, parabopati, ka 

 djaksa reudjeung aria, ka mantri, parameswari." 

 „Noehoen satimbalan goesti." 



Galantjang Lengser noe dangdan, njokot tjalana pokek, badjoe bekek tiloe 

 kepek dipake kabeh, barina amit ka ratoe, ari pokna Ki Lengser, hatoeranana : 

 „intjoe boeboe paranakan sair bintjang, abdi teh hatoer pamitan." 



Enggalna Lengser teh loempat : 



Ioempat sakaloempat-lampet, 



tarik batan mimis bedil, 



lepas batan koeda loempat, 



ngadoedoed sarangka doehoeng, 



Hang iroeng mamaoengan, 



boeah birit wani hapa, 



balas kasepakan keuneung, 



wani eor tjetjekolan, 



ear moemoentjanganana, 



nja kelek tatarompetan, 



palangkakan temtembangan, 



moenggah kontol heheotan, 



lain lantoeng tamboeh lakoe, 



lain lentang tanpa bedja, 



manggoel pioetoesan ratoe, 



ngemban piwarangan menak. 

 Datangna ka aloen-aloen handapeun tjaringin koeroeng, di dopang waringin 

 soengsang, toeloej Lengser teh njokot panakol, sarta pek bende teh ditakol ; ko- 

 tjapkeun sora goöngna ti gedena kaleutiknakeun : deg, tjinginging ! 



Geus kitoe, bet kadangoe koe saeusi nagara Galih Pakoean, toeloej ditongton 

 koe patih, parabopati, koe djaksa reudjeung aria, koe raden, paragegeden, koe 

 mantri, parameswari, sakabeh geus darongkap. 



